Az Xbox Series X és Series S, illetve most már a Windows 11 által is használt Auto HDR röviden azt jelenti, hogy a konzolok, valamint a Windows 11-el felszerelt PC-k és laptopok olyan SDR játékokat is felskáláznak HDR felbontásra, amelyek alapvetően nem is támogatják azt. A végeredmény így pedig gazdagabb szín- és fénypont választékot, összességében pedig valósághűbb képet eredményez. Ez a funkció persze a valódi HDR-t támogató játékok esetén nem működik, hiszen azok már alapvetően is HDR-kompatibilisek.